Cenu aptauja

**“Degvielas iegāde pretendenta degvielas uzpildes stacijās SIA “LIMBAŽU SILTUMS” vajadzībām”**

NOLIKUMS

Identifikācijas Nr. LS 2025/28

Cenu aptauju rīko SIA “LIMBAŽU SILTUMS”, vienotais reģistrācijas Nr.40003006715, juridiskā adrese: Jaunā iela 2A, Limbaži, Limbažu novads, Latvija, LV-4001, tālrunis 64070514, e-pasta adrese: info@limbazusiltums.lv (turpmāk – Pasūtītājs).

1. **Cenu aptaujas priekšmets:** Benzīna un dīzeļdegvielas (turpmāk – Degviela) iegāde degvielas mazumtirdzniecības vietās – Limbažu degvielas uzpildes stacijās (turpmāk – DUS), izmantojot degvielas pēcapmaksas norēķinu kartes, saskaņā ar Cenu aptaujas nolikuma (turpmāk – Nolikums) Tehnisko specifikāciju (Pielikumu Nr.3), kā arī cenu aptaujas rezultātā noslēdzamā līguma (turpmāk – Līgums) nosacījumiem.
2. **Identifikācijas numurs:** LS 2025/28.
3. Samaksa par degvielu tiks veikta par faktiski iegādātās degvielas apjomu katru tekošo mēnesi. Apmaksa 10 dienu laikā pēc rēķina saņemšanas.
4. **CPV kods:** Galvenais CPV kods: 09100000-0 (Degvielas), papildus CPV kodi: 09132000-3 (Benzīns) un 09134200-9 (Dīzeļdegviela).
5. **Piedāvājuma spēkā esamība:** derīguma termiņš ir ***60 (sešdesmit)*** kalendārās dienas, skaitot no iesniegšanas termiņa beigām.
6. Nolikums ir pieejams tiešsaistē SIA “LIMBAŽU SILTUMS” interneta vietnē [www.limbazuslitums.lv](http://www.limbazuslitums.lv) sadaļā *“Iepirkumi”* un Limbažu novada interneta vietnē [www.limbazunovads.lv](http://www.limbazunovads.lv).
7. **Ieinteresēto Pretendentu jautājumi par nolikumu un tā pielikumiem iesniedzami:** Cenu aptaujas komisijai (Jaunā iela 2A, Limbažos, Limbažu novadā, LV-4001, vai elektroniski uz e-pastuiepirkumi@limbazusiltums.lv. Kontaktpersona Valters Mardoks, tel. 29215974, e-pasts valters.mardoks@limbazusiltums.lv.
8. **Piedāvājuma iesniegšana:** Pretendentiem piedāvājumus ir jāiesniedz **līdz 20.10.2025. plkst.09.00**, personīgi SIA “LIMBAŽU SILTUMS”, Jaunā iela 2A, Limbažos, Limbažu novadā, LV-4001, trešajā stāvā, nosūtot pa pastu vai nosūtot piedāvājumu elektroniski (parakstot ar drošu elektronisko parakstu) uz e-pastu iepirkumi@limbazusiltums.lv.
9. **Līguma izpildes laiks, vieta un citi noteikumi:**
	1. Līguma izpildes laiks – 12 (divpadsmit) mēneši no Līguma noslēgšanas dienas;
	2. Līguma izpildes vieta – Limbaži;
	3. Cenu aptaujas rezultātā tiks slēgts Līgums. Ja pretendents, kuram piešķirtas Līguma slēgšanas tiesības, atsakās slēgt Līgumu ar pasūtītāju noteiktajā laikā, pasūtītājs ir tiesīgs pieņemt lēmumu, Līguma slēgšanas tiesības piešķirt nākamajam pretendentam.
10. **Prasības un iesniedzamie dokumenti, lai novērtētu pretendenta atbilstību:**

|  |  |
| --- | --- |
| **Prasības:** | **Iesniedzamie dokumenti:** |
|  | Pretendenta pieteikums par piedalīšanos cenu aptaujā, kas ir aizpildīts atbilstoši Nolikumam (Pielikums Nr.1). Papildus jāpievieno pilnvara, ja piedāvājumu iesniedz vai paraksta pretendenta pilnvarotā persona. |
| Pretendentam ir spēkā esoša atļauja (licence), kas apliecina, ka Pretendentam ir tiesības veikt degvielas mazumtirdzniecību. | Valsts ieņēmumu dienesta izsniegtas speciālās atļaujas (licences) kopija degvielas mazumtirdzniecībai. Ārvalstu pretendentam jāiesniedz attiecīgās dalībvalsts normatīvo aktu prasībām atbilstošs dokuments (atļauja, licence), kurā komersants ir reģistrēts. |
| Degvielas kvalitātei jāatbilst Ministru kabineta 2000.gada 26.septembra noteikumu Nr.332 “Noteikumi par benzīna un dīzeļdegvielas atbilstības novērtēšanu” kvalitātes prasībām. | Rakstisks apliecinājums |
| Pretendenta DUS atrašanās vieta Limbažu pilsētā. | Limbažu pilsētā esoša (DUS) adrese. |
| Finanšu piedāvājums | Aizpildīts Finanšu piedāvājums (Pielikums Nr.2). |
| Apstiprinoši dokumenti, kas apliecina vidējo vairumtirdzniecības cenu Limbažu DUS periodā no 01.09.2025. līdz 30.09.2025. | Apstiprinoši dokumenti, kas apliecina vidējo vairumtirdzniecības cenu Limbažu DUS periodā no 01.09.2025. līdz 30.09.2025. |
| Ja Pretendents plāno Līguma izpildei piesaistīt apakšuzņēmēju/s, tas savā piedāvājumā norāda visus tos paredzamos apakšuzņēmējus, kuru sniedzamo pakalpojumu vērtība ir vismaz 10 000,00 EUR, un katram šādam apakšuzņēmējam izpildei nododamo līguma daļu. Par apakšuzņēmējiem uzskata arī apakšuzņēmēju apakšuzņēmējus. | Apakšuzņēmēja apliecinājums vai vienošanās par sadarbību līguma konkrētās daļas izpildē. Par cenu aptaujas uzvarētāju atzītais Pretendents Līguma izpildes laikā bez saskaņošanas ar Pasūtītāju nav tiesīgs veikt piedāvājumā norādītā apakšuzņēmēja nomaiņu un iesaistīt papildu apakšuzņēmējus Līguma izpildē. Uz apakšuzņēmēju ir attiecināmas līdzvērtīgas prasības kā uz Pretendentu, kurš šo apakšuzņēmēju plāno piesaistīt vai piesaista Līguma izpildē (Pielikums Nr.5). |

1. **Piedāvājuma izvērtēšanas kritērijs:**

Pasūtītājs piešķirs Līguma slēgšanas tiesības tam piedāvājumam, kas tiks izvērtēts, ņemot vērā **tikai cenu (Pielikums Nr.2).** Pretendentam cenā jāiekļauj visi nodokļi, nodevas un citas ar piedāvājumu saistītās izmaksas, izņemot pievienotās vērtības nodokli.

1. **Līguma noslēgšana:**

Līguma projekts pievienots kā Pielikums Nr.4.

Izraudzītajam pretendentam jāparaksta un jāiesniedz Pasūtītājam Līgums 5 (piecu) darba dienu laikā no brīža, kad Pasūtītājs uzaicinājis Pretendentu to parakstīt.

**Pielikumā:**

1. Pielikums Nr.1 – Pieteikums;
2. Pielikums Nr.2 – Finanšu piedāvājums;
3. Pielikums Nr.3 – Tehniskā specifikācija;
4. Pielikums Nr.4 – Līgums (projekts);
5. Pielikums Nr.5 – Apakšuzņēmēju saraksts.

Pielikums Nr.1

**PIETEIKUMS**

Uzņēmējs\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

*pretendenta nosaukums*

*pretendenta adrese, tālruņa numurs*

*vienotais reģistrācijas Nr.*

*pretendenta bankas rekvizīti*

*vadītāja vai pilnvarotās personas amats, vārds un uzvārds, mob.tel.*

Ar šī pieteikuma iesniegšanu apliecinām, ka:

* Esam pilnībā iepazinušies ar Cenu aptaujas procedūras dokumentiem un piedāvājumā norādītajā cenā esam pilnībā iekļāvuši visas ar šo procedūru saistītās izmaksas. Mums nav nekādu neskaidrību vai pretenziju attiecībā uz procedūru, un apņemamies tādas necelt arī Līguma darbības laikā;
* Uz mums neattiecas Sabiedrisko pakalpojumu sniedzēju iepirkumu likuma 48. pantā noteiktie pretendentu izslēgšanas nosacījumi, kā arī Sankciju likuma izslēgšanas nosacījumi;
* Sagatavojot un iesniedzot šo piedāvājumu, esam ievērojuši Eiropas Parlamenta un Padomes 2016. gada 27. aprīļa Regulas (ES) 2016/679 (Vispārīgā datu aizsardzības regula) prasības attiecībā uz piedāvājumā norādītajām fiziskajām personām;
* Esam iepazinušies ar sagatavoto Līguma projektu, piekrītam tā noteikumiem un apņemamies parakstīt Cenu aptaujas nolikumā ietverto Līgumu iesniegtajā redakcijā, ja Pasūtītāja Cenu aptaujas komisija pieņems lēmumu piešķirt tiesības slēgt Līgumu.

Pretendentam piedāvājumā jānorāda, kura informācija tajā ir uzskatāma par komercnoslēpumu vai konfidenciālu, un kuru Pasūtītājs nav tiesīgs izpaust citiem pretendentiem, paziņojot par līguma slēgšanu vai informējot par to. Ja piedāvājums satur komercnoslēpumu, jānorāda attiecīgie piedāvājuma dokumenti, kuros šāda informācija ietverta, ievērojot Sabiedrisko pakalpojumu sniedzēju iepirkumu likuma nosacījumus.

Pretendenta paraksts\* : \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

*(amats, paraksts, vārds, uzvārds)*

*\* Paraksta pretendenta persona ar pārstāvības tiesībām vai pretendenta pilnvarotā persona*

Pielikums Nr.2

**FINANŠU PIEDĀVĀJUMS**

|  |  |  |  |  |
| --- | --- | --- | --- | --- |
| N.p.k. | Degvielas veids | Vairumtirdzniecības vidējā cena Pretendenta piedāvātajā DUScena EUR bez PVN par 1 litru(norāda ar 3 cipariem aiz komata)\****(******Periodā no******01.09.2025. līdz 30.09.2025.)*** | Uzcenojums \_\_ %(Ir fiksēts un netiek mainīts visā līguma darbības laikā) | Preces 1 litra vairumtirdzniecības cena EUR ar uzcenojumu bez PVN (norāda ar 3 cipariem aiz komata)\* |
| 1. | 95E markas benzīns |  |  |  |
| 2. | 98E markas benzīns |  |  |  |
| 3. | Dīzeļdegviela\*\* |  |  |  |
| **Līgumcena kopā, EUR bez PVN:** |  |

*\*Norādītās vērtības tiek ņemtas vērā, veicot saimnieciski visizdevīgākā piedāvājuma vērtēšanu.*

*\*\* Atbilst minimālām Eiropas Savienības standarta EN590 prasībām un LR Ministru kabineta noteikumiem.*

**Paskaidrojumi par finanšu piedāvājuma sagatavošanu:**

* Cena jānorāda kā degvielas viena litra vairumtirdzniecības cena.
* Uzcenojuma apmērs % ir fiksēts un netiek mainīts visā līguma darbības laikā.
* Vienas vienības cenā ir iekļautas visas ar degvielas piegādi saistītās izmaksas, kā arī visi nodokļi un nodevas (izņemot pievienotās vērtības nodokli).
* Pēc līguma noslēgšanas pasūtītājs degvielu no uzvarējušā piegādātāja iegādāsies par vairumtirdzniecības cenu, pieskaitot fiksēto uzcenojumu %.

Pretendentam jāiesniedz apstiprinoši dokumenti, kas apliecina vidējo vairumtirdzniecības cenu Limbažu DUS periodā no 01.09.2025. līdz 30.09.2025.

Ar šo mēs apstiprinām un garantējam sniegtās informācijas precizitāti.

Pretendenta paraksts\* : \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

*(amats, paraksts, vārds, uzvārds)*

*\* Paraksta pretendenta persona ar pārstāvības tiesībām vai pretendenta pilnvarotā persona*

Pielikums Nr.3

|  |  |
| --- | --- |
| **1.** | **Tehniskās specifikācijas priekšmets** |
|  | Degvielas mazumtirdzniecība:95E markas degviela ~ 900 l/gadā; 98E markas degviela ~3000 l/gadā;dīzeļdegviela ~25000 l/gadā.Pasūtītājam nav pienākums iegādāties visu norādīto degvielas daudzumu. Degviela tiks iegādāta atbilstoši faktiskajai nepieciešamībai. |
| 1.1. | Piegādātājam jānodrošina kvalitatīvas degvielas (benzīns 95E, 98E markas un dīzeļdegviela) iegādes iespēja, izmantojot degvielas pēcapmaksas norēķinu karšu sistēmu.  |
| **2.** | **Atbilstības parametri** |
| 2.1. | Degviela atbilst spēkā esošajiem Latvijas Republikas normatīvajiem aktiem un tehniskajām specifikācijām, kas reglamentē degvielas kvalitāti. |
| 2.2. | Degvielas uzpildes stacijas nodrošina degvielas pirkšanas iespēju jebkurā diennakts laikā. |
| 2.3. | Piegādātājam jānodrošina iespēja iegādāties degvielu, degvielas uzpildes stacijā, kas atrodas Limbažu pilsētā, izmantojot piegādātāja degvielas norēķinu kartes pēcapmaksas režīmā, saskaņā ar Līgumā noteikto kārtību. |
| 2.4. | Līguma darbības laikā pretendentam ir jānodrošina laika apstākļiem atbilstošas dīzeļdegvielas tirdzniecība. Mainoties Latvijas Republikā un/vai Eiropas Savienībā pastāvošajām normatīvo aktu vai standartu prasībām attiecībā uz degvielas kvalitāti, degvielai jāatbilst spēkā esošajiem kritērijiem, neatkarīgi no degvielas nosaukuma iespējamās maiņas. |
| **3.** | **Degvielas norēķinu kartes** |
| 3.1. | Degvielas norēķinu karšu izmantošana, izgatavošana, atjaunošana un piegāde ir bez maksas. |
| 3.2. | Degvielas norēķinu karšu derīguma termiņš – visā iepirkuma līguma darbības laikā. |
| 3.3. | Plānotais degvielas norēķinu karšu lietotāju skaits – aptuveni 14. Faktiskais karšu skaits var mainīties līguma izpildes laikā pēc Pasūtītāja pieprasījuma. |
| 4. | **Citi nosacījumi** |
| 4.1. | iegādāties AdBlue piedevu un logu mazgāšanas šķidrumu. |
| 4.2. | Pārdevēja DUS tiek nodrošināta videonovērošana un pēc Pircēja pieprasījuma tiek nodrošināta pieprasītā laika perioda (ne vēlāka par 30 kalendārajām dienām) situācijas detalizēta apraksta sniegšana.  |

**TEHNISKĀ SPECIFIKĀCIJA**

*Jānorāda informācija/apraksti un/vai jāiesniedz dokumenti atbilstoši prasībām.*

Pielikums Nr.4

**LĪGUMS Nr. \_\_\_\_\_\_\_ (projekts)**

Līguma sagatavošanas vieta un datums ir \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

*Līguma spēkā stāšanās datums ir tā parakstīšanas datums*

*(pēdējā pievienotā droša elektroniskā paraksta un tā laika zīmoga datums).*

**SIA “LIMBAŽU SILTUMS”,** reģistrācijas Nr. 40003006715 (turpmāk – Pasūtītājs), tās valdes locekļa Aināra Grīviņa personā, kurš rīkojas saskaņā ar statūtiem, no vienas puses, un \_\_\_\_\_**\_\_\_\_\_\_\_\_\_\_\_\_\_\_\_\_\_\_\_\_\_\_,** reģistrācijas Nr. \_\_\_\_\_\_\_\_\_\_\_\_\_\_, tās \_\_\_\_\_\_\_\_\_\_\_\_\_\_\_\_\_\_\_\_\_ personā, kurš/a rīkojas saskaņā ar \_\_\_\_\_\_\_\_\_\_\_\_\_\_\_ (turpmāk – Piegādātājs), no otras puses, turpmāk tekstā katra atsevišķi saukta Puse un abas kopā sauktas Puses, pamatojoties uz Pasūtītāja rīkotās cenu aptaujas **“Degvielas iegāde pretendenta degvielas uzpildes stacijās SIA “LIMBAŽU SILTUMS” vajadzībām”** **(Identifikācijas Nr. LS 2025/28)** rezultātiem (turpmāk – Cenu aptauja) un Piegādātāja iesniegto piedāvājumu (turpmāk – Piedāvājums), izsakot savu brīvu gribu, bez maldības, viltus un spaidiem, noslēdz šāda satura līgumu (turpmāk – Līgums):

**I Līguma priekšmets**

1. Piegādātājs piegādā un pārdod, savukārt Pasūtītājs pērk no Piegādātāja 95E, 98E markas benzīnu vai dīzeļdegvielu(turpmāk – Degviela) saskaņā ar Piegādātāja Piedāvājumu (Pielikums Nr.1) un Tehnisko specifikāciju (Pielikums Nr.2) šajā Līgumā noteiktajā kārtībā un apjomā.

**II Piegādes nosacījumi un apjoms**

1. Pasūtītājs iegādājas Degvielu izmantojot Piegādātāja degvielas norēķinu kartes (turpmāk – Kartes), kas Pasūtītājam dod tiesības iegādāties Degvielu Piegādātāja degvielas uzpildes stacijās, ar pēcapmaksu šajā Līgumā noteiktajā kārtībā.
2. Piegādātājs apņemas nodrošināt Pasūtītājam Karšu izsniegšanu un izmantošanu bez papildu maksas, saskaņā ar šī līguma noteikumiem.
3. Pasūtītājam nav pienākums iegādāties visu Cenu aptaujā noteikto Degvielas apjomu.
4. Degvielas provizoriskais apjoms, kuru plānots iegādāties šī Līguma darbības laikā, ir: 95E markas benzīns ~ 900 litri, 98E markas benzīns ~ 3000 litri un dīzeļdegviela ~ 25000 litri.

**III Cena un iegādātās Degvielas apmaksa**

1. Degvielas cena tiek noteikta saskaņā ar degvielas viena litra vairumtirdzniecības cenu, pie kuras pieskaitīts uzcenojums %.
2. Minētais uzcenojuma apmērs % ir fiksēts un netiek mainīts visā līguma darbības laikā.
3. Pasūtītājs apņemas samaksāt par faktiski iegādāto Degvielu, izmantojot Kartes saskaņā ar Līguma nosacījumiem, kas atrunāti šī Līguma VI sadaļā.

**IV Līguma darbības laiks**

1. Līgums stājas spēkā abpusējas parakstīšanas dienā un ir spēkā 12 (divpadsmit) mēnešus.
2. Pusēm ir tiesības pirms līguma termiņa beigām to pārtraukt, rakstiski paziņojot otrai pusei vismaz vienu mēnesi iepriekš.

**V Iegādes vieta un termiņš**

1. Degvielas iegāde notiek pretendenta DUS Limbažu pilsētā.
2. Degvielas iegāde tiek veikta šī līguma 11. punktā noteiktā līguma darbības laikā.

**VI Norēķinu kārtība**

1. Piegādātājs nodrošina Pasūtītāja iegādātās degvielas daudzuma uzskaiti, tai skaitā atsevišķi par katru Pasūtītājam izsniegto degvielas pēcapmaksas norēķinu karti.
2. Piegādātājs ne vēlāk kā līdz katra kalendārā mēneša 10. (desmitajam) datumam iesniedz vai nosūta Pasūtītājam rēķinu par iepriekšējā mēnesī veiktajiem darījumiem ar pēcapmaksas norēķinu kartēm, kā arī pārskatu (atskaiti) par attiecīgā perioda darījumiem.

Pārskatā jābūt vismaz šādai informācijai par katru darījumu, sakārtotai pa kartēm:

• Degvielas pēcapmaksas norēķinu kartes numurs;

• Pirkuma datums un laiks;

• Degvielas uzpildes stacijas (DUS) adrese;

• Pirkuma apraksts;

• Pirkuma daudzums;

• Mērvienība;

• Mērvienības cena;

• Pirkuma summa;

• Kopējā pirkumu summa pa katru karti pārskata periodā.

Rēķinā precīzi jāatspoguļo iegādātās degvielas apjoms, iegādes laiks un cena.

1. Pretenziju par rēķinu vai pārskatā iekļauto informāciju Pasūtītājs var iesniegt, nosūtot to uz Piegādātāja šajā Līgumā norādīto elektroniskā pasta adresi. Piegādātājam pretenzija jāizskata 10 (desmit) dienu laikā no tās saņemšanas dienas.
2. Pasūtītājs veic apmaksu par piegādāto degvielu 10 (desmit) kalendāro dienu laikā no rēķina saņemšanas dienas, ja rēķins netiek apstrīdēts. Ja rēķins tiek apstrīdēts, apmaksas termiņš skaitāms no dienas, kad Puses ir savstarpēji vienojušās un novērsušas domstarpības.
3. Par apmaksas datumu tiek uzskatīts datums, kad maksājums ir saņemts Piegādātāja norēķinu kontā.

**VII Piegādātāja pienākumi un tiesības**

1. Piegādātājs apņemas nodrošināt, ka Degvielas kvalitāte atbilst spēkā esošajiem normatīvajiem aktiem un Degvielas atbilstības sertifikātos noteiktajiem kvalitātes standartiem.
2. Piegādātājs apņemas izsniegt degvielas norēķinu kartes ne vēlāk kā **5 (piecu) darba dienu** laikā no Līguma spēkā stāšanās dienas, bez papildu samaksas. Kartes tiek izsniegtas, pamatojoties uz Pasūtītāja iesniegto darbinieku sarakstu, kurš pēc iesniegšanas kļūst par šī Līguma neatņemamu sastāvdaļu. Pasūtītājs apņemas iesniegt Kredītkaršu izgatavošanai nepieciešamo informāciju Piegādātājam ne vēlāk kā **2 (divu) darba dienu** laikā pēc līguma noslēgšanas.
3. Piegādātāja izsniegtās Kartes ir derīgas visā šī Līguma darbības laikā.
4. Piegādātājs apņemas bez maksas atjaunot un piegādāt Pasūtītājam bojātas, nekvalitatīvas vai nozaudētas Kartes ne vēlāk kā **5 (piecu) darba dienu** laikā no attiecīgā Pasūtītāja pieprasījuma saņemšanas dienas.
5. Piegādātājs apņemas nekavējoties un savlaicīgi informēt Pasūtītāju par jebkādām izmaiņām Piegādātāja vai tā sadarbības partneru darbībā, ja šīs izmaiņas var ietekmēt Karšu izmantošanas iespējas vai kārtību.

**VIII Pasūtītāja pienākumi un tiesības**

1. Pasūtītājs apņemas veikt apmaksu par iegādāto degvielu saskaņā ar šī Līguma noteikumiem un tajā noteiktajiem termiņiem.
2. Pasūtītājs apņemas izmantot Karti saskaņā ar Līgumu un tā pielikumiem.
3. Pasūtītājs sedz samaksu par visiem pirkumiem un pakalpojumiem, kas veikti, izmantojot Pasūtītājam izsniegto Karti, Piegādātāja vai tā sadarbības partneru degvielas uzpildes stacijās.
4. Pasūtītājam ir pienākums nekavējoties ziņot Piegādātājam par Kartes nozaudēšanu vai nozagšanu, zvanot uz tālruni \_\_\_\_\_\_\_\_\_\_\_\_\_ vai vēršoties jebkurā no Piegādātāja degvielas uzpildes stacijām (pieejamas visu diennakti). Telefoniskais paziņojums iespējami īsā laikā jāapstiprina rakstiski.
5. Ja Kartes lietotājs ir pieprasījis apturēt tiesības lietot Karti, šī Karte, kā arī visas Kartes, kas pieteiktas kā nozaudētas vai nozagtas, tiek iekļautas stopsarakstā, un to lietošana tiek bloķēta.

**IX Līgumsods**

1. Ja Degvielas piegādes uzsākšana izmantojot degvielas norēķinu kartes vai degvielas norēķinu karšu izsniegšana aizkavējas Piegādātāja vainas dēļ, Pasūtītājam ir tiesības pieprasīt Piegādātājam līgumsodu. Līgumsodu aprēķina no pirmās dienas, kad tiek nokavēta Līguma saistību izpilde, 0,1 % (nulle komats viena procenta) apmērā no paredzamās Līgumcenas (bez PVN) par katru nokavēto dienu, bet ne vairāk kā 10 % (desmit procentus) no paredzamās Līgumcenas (bez PVN).
2. Ja Piegādātājs nenodrošina Pasūtītājam šajā Līgumā noteikto atlaidi, Piegādātājs maksā Pasūtītājam līgumsodu nepiemērotās atlaides faktiskajā apmērā.
3. Pasūtītājs ir tiesīgs ieskaita kārtībā ieturēt līgumsodu no ikmēneša rēķina summas.
4. Ja Pasūtītājs nokavē Piegādātāja iesniegtā un savstarpēji saskaņotā rēķina par iegādāto Degvielu apmaksas termiņu, tad Piegādātājam ir tiesības pieprasīt Pasūtītājam līgumsodu 0,1 % (nulle komats viena procenta) apmērā no neapmaksātās summas (bez PVN) par katru nokavēto dienu, bet ne vairāk kā 10 % (desmit procentus) no paredzamās Līgumcenas (bez PVN). Par līgumsodu Piegādātājs izraksta atsevišķu rēķinu.
5. Līgumsoda samaksa neatbrīvo no pienākuma izpildīt Līgumu.

**X Līguma izpildē iesaistīto apakšuzņēmēju nomaiņa**

1. Piegādātājs nav tiesīgs bez rakstiskas saskaņošanas ar Pasūtītāju veikt apakšuzņēmēju nomaiņu, kā arī papildu apakšuzņēmēju iesaistīšanu Līguma izpildē.
2. Jautājumu par Līguma izpildē iesaistīto apakšuzņēmēju nomaiņu Pasūtītājs izlemj saskaņā ar Sabiedrisko pakalpojumu sniedzēju iepirkumu likuma 67.panta nosacījumiem.

**XI Līguma grozīšanas kārtība un kārtība, kādā pieļaujama atkāpšanās no Līguma**

1. Visi grozījumi un papildinājumi Līgumam noformējami rakstiski kā Līguma pielikumi un stājas spēkā pēc to abpusējas parakstīšanas.
2. Katrai Pusei ir tiesības vienpusēji atkāpties no Līguma, paziņojot par to otrai Pusei rakstiski vismaz 1 (vienu) mēnesi iepriekš. Šādā gadījumā zaudējumi, kas varētu rasties sakarā ar atkāpšanos no Līguma, netiek atlīdzināti.
3. Pasūtītājam ir tiesības vienpusēji atkāpties no Līguma, neatlīdzinot zaudējumus, ja Piegādātājs piegādā nekvalitatīvu vai Līguma noteikumiem neatbilstošu degvielu.
4. Pasūtītājam ir tiesības vienpusēji atkāpties no Līguma, ja Līguma izpilde kļūst neiespējama starptautisko vai nacionālo sankciju piemērošanas dēļ, tostarp, ja šādas sankcijas noteiktas no Eiropas Savienības vai Ziemeļatlantijas līguma organizācijas (NATO) dalībvalsts puses un tās būtiski ietekmē finanšu vai kapitāla tirgus intereses.

**XII Strīdu izskatīšanas kārtība**

1. Pušu domstarpības, kas saistītas ar līgumsaistību izpildi, risina vienošanās ceļā. Vienošanos noformē rakstiski.
2. Ja Puses nevar vienoties, strīdu nodod izskatīšanai Latvijas Republikas tiesā.

**XIII Fizisko personu datu aizsardzības prasības**

1. Pusei ir tiesības apstrādāt no otras puses iegūtos fizisko personu datus tikai ar mērķi nodrošināt līgumā noteikto saistību izpildi, ievērojot tiesību normatīvajos aktos noteiktās prasības šādu datu apstrādei un aizsardzībai, tajā skaitā no 2018.gada 25.maija ievērojot Eiropas Parlamenta un Padomes 2016.gada 27.aprīļa Regulas (ES) 2016/679 par fizisku personu aizsardzību attiecībā uz personas datu apstrādi un šādu datu brīvu apriti un ar ko atceļ Direktīvu 95/46/EK (Vispārīgā datu aizsardzības regula) prasības.
2. Puse, kura nodod otrai pusei fizisko personu datus apstrādei, atbild par piekrišanu iegūšanu no attiecīgajiem datu subjektiem.
3. Puses apņemas nenodot tālāk trešajām personām no otras puses iegūtos fizisko personu datus, izņemot gadījumus, kad līgumā ir noteikts citādāk vai tiesību normatīvie akti paredz šādu datu nodošanu.
4. Ja saskaņā ar tiesību normatīvajiem aktiem pusēm var rasties pienākums nodot tālāk trešajām personām no otras puses iegūtos fiziskās personas datus, tas pirms šādu datu nodošanas informē par to otru pusi, ja vien tiesību normatīvie akti to neaizliedz.
5. Neskatoties uz līguma 48.punktā minēto, Piegādātājs piekrīt, ka Pasūtītājs nodod no Piegādātāja saņemtos fizisko personu datus trešajām personām, kas sniedz Pasūtītājam pakalpojumus un ar kurām Pasūtītājs sadarbojas tā darbības un šī līguma izpildes nodrošināšanai.
6. Puses apņemas pēc otras puses pieprasījuma iznīcināt no otras puses iegūtos fizisko personu datus, ja  izbeidzas nepieciešamība tos apstrādāt šī Līguma izpildes nodrošināšanai.

**XIV Citi noteikumi**

1. Neviena no Pusēm bez otras Puses iepriekšējas rakstiskas piekrišanas nav tiesīga nodot trešajām personām savas saistības vai tiesības, kas izriet no šī Līguma.
2. Visos jautājumos, kas nav atrunāti šajā Līgumā, Puses rīkojas saskaņā ar Latvijas Republikā spēkā esošajiem normatīvajiem aktiem.
3. Par Līguma izpildi atbildīgā persona no Pasūtītāja puses ir \_\_\_\_\_\_\_\_\_\_\_\_\_\_\_\_\_\_\_\_\_, tālr. \_\_\_\_\_\_\_\_\_\_\_\_\_\_\_\_\_, e-pasts \_\_\_\_\_\_\_\_\_\_\_\_\_\_@\_\_\_\_\_.\_\_\_ .
4. Par Līguma izpildi atbildīgā persona no Piegādātāja puses ir \_\_\_\_\_\_\_\_\_\_\_\_\_\_\_\_\_\_\_\_, tālr. \_\_\_\_\_\_\_\_\_\_\_\_\_\_\_\_\_, e-pasts \_\_\_\_\_\_\_\_\_\_\_\_\_\_@\_\_\_\_\_.\_\_\_ .
5. Līgums sastādīts uz \_\_\_\_ (\_\_\_\_\_\_\_\_\_\_) lapām, parakstīts ar drošu elektronisko parakstu un glabājas pie Pasūtītāja un pie Piegādātāja.

**XV Līdzēju rekvizīti un paraksti**

|  |  |
| --- | --- |
| **Pasūtītājs:** |  **Piegādātājs:** |

**SIA “LIMBAŽU SILTUMS”**

Reģistrācijas Nr.40003006715

Jaunā iela 2A, Limbaži,

Limbažu novads, LV – 4001

Banka: AS SEB Banka

Konts Nr.: LV62 UNLA 0013 0004 6775 7

Kods: UNLALV2X

Tālrunis: 64070514

E-pasts: info@limbazusiltums.lv

Elektronisko rēķinu saņemšanas e-pasts:

gramatvediba@limbazusiltums.lv

Valdes loceklis Ainārs Grīviņš

DOKUMENTS IR PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU

Pielikums Nr.5

**APAKŠUZŅĒMĒJU SARAKSTS**

**(ja tiks piesaistīti)**

|  |  |  |
| --- | --- | --- |
| **Nr.****p.k.** | **Apakšuzņēmējs (nosaukums, reģistrācijas numurs, adrese, pārstāvēttiesīga persona un saziņas līdzekļi)** | **Sniedzamo pakalpojumu/piegādes vērtība** **(10 000,00 EUR vai lielāka)** |
| **Pakalpojuma/****piegādes nosaukums**  | **Apjoms****(EUR bez PVN)** | **Apakšuzņēmējam izpildei nododamā iepirkuma līguma daļa**  |
| 1. |  |  |  |  |
| 2. |  |  |  |  |
| Kopā: |  |  |

**Pielikumā:** katra apakšuzņēmēja apliecinājums par tā gatavību nodrošināt tam izpildei nododamo līguma daļu.

Pretendenta paraksts\* : \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 (amats, paraksts, vārds, uzvārds)

*\* Paraksta pretendenta persona ar pārstāvības tiesībām vai pretendenta pilnvarotā persona*